**Törtel Roma Nemzetiségi Önkormányzata**

**2747 Törtel, Szent István tér 1.**

**JEGYZŐKÖNYV**

**Törtel Roma Nemzetiségi Önkormányzata Képviselő-testületének**

**2018. július 2-án megtartott rendes ülésén**

**Határozatok száma: 13/2018. (VII.02.)**

**Törtel, 2018. július 02.**

**Jegyzőkönyv**

**Készült:** Törtel Roma Nemzetiségi Önkormányzata 2018. július 2-án megtartott rendes ülésén.

**Helye:** Törtel Község Önkormányzat Polgármesteri Hivatalának Tanácskozó terme. (2747 Törtel, Szent István tér 1.)

**Völgyi Rudolf György a Roma Nemzetiségi Önkormányzat elnöke** tisztelettel köszönti Dr. Tóth Ágnes jegyzőt, a Törtel Roma Nemzetiségi Önkormányzat Képviselő tagjait, majd az ülést megnyitja.

Megállapítja, hogy a Roma Nemzetiségi Önkormányzat Képviselő-testülete 3 fő jelenlétével határozatképes.

Jegyzőkönyvvezetőnek felkéri Szabó Martin általános ügyintézőt, majd kéri a Képviselő-testület jóváhagyó szavazatát. A Roma Nemzetiségi Önkormányzat Képviselő-testülete egyhangú 3 igen szavazattal egyetért a jegyzőkönyvvezető személyével.

A napirendi pontokra a következőképpen tesz javaslatot:

**Nyilvános ülés**

**Napirendi pont Előadó**

|  |  |  |
| --- | --- | --- |
| 1. Előterjesztés a roma gyerekeknek szervezendő kirándulás tárgyában 2. Előterjesztés a IV. Törteli Juhászfesztiválon való részvétel tárgyában 3. Egyebek |  | Völgyi Rudolf György  elnök  Völgyi Rudolf György  elnök |

**Völgyi Rudolf György a Roma Nemzetiségi Önkormányzat elnöke** kéri a Képviselő-testület tagjait a mai ülés napirendi pontjának elfogadására. A Roma Nemzetiségi Önkormányzat Képviselő-testületének tagjai a mai ülés napirendjének megtárgyalását egyhangú szavazással jóváhagyják.

1. **Napirendi pont**

**Völgyi Rudolf György a Roma Nemzetiségi Önkormányzat elnöke** ismerteti az első napirendi pontot a roma gyermekeknek szervezendő kirándulás tárgyában, majd a szóbeli előterjesztésében előadja:

2018. júliusában kirándulást szeretnének szervezni a törteli rászoruló gyermekeknek. A kirándulás összegét 200.000 forintra tervezik Jászberénybe vagy Kecskemétre. Ismerteti a határozati javaslatot:

**„Törtel Roma Nemzetiségi Önkormányzata**

**......./2018. (VII.02.) határozati javaslat**

**Törtel Roma Nemzetiségi Önkormányzata által szervezendő kirándulás**

**tárgyában**

Törtel Roma Nemzetiségi Önkormányzat Képviselő-testülete jóváhagyja, hogy július hónapban kirándulást szervezzenek a rászoruló gyermekek számára.

A kirándulás költségeit 200.000 Ft-tal támogatja a 2018. évi költségvetés terhére.

Határidő: azonnal

Felelős: Völgyi Rudolf György elnök „

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

**Burai János képviselő** kéri a testület tagjait, hogy a kiránduláson résztvevő gyerekek névsorát leadni szíveskedjenek.

**Völgyi Rudolf György a Roma Nemzetiségi Önkormányzat elnöke** tájékoztatja Burai János képviselőt, hogy minden rendezvényükről a névsor leadásra került, amit bármikor megtekinthetett volna. Nehezményezi, hogy Burai János nem veszi ki a részét a képviselői munkából és úgy gondolja, hogy ezentúl Ő és Határ László képviselő nem szerveznek semmit, átadják a feladatot Burai János képviselő úrnak.

Tekintettel arra, hogy a napirendi pontot illetően a Képviselő-testület tagjai részéről további kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 nem és 1 igen szavazattal elutasítják a határozati javaslatot.

1. **Napirendi pont**

**Völgyi Rudolf György a Roma Nemzetiségi Önkormányzat elnöke** ismerteti a második napirendi pontot a IV. Törteli Juhászfesztiválon való részvétel tárgyában, majd a szóbeli előterjesztésében előadja:

Törtel Község Önkormányzata által szervezendő IV. Törteli Juhászfesztivál főzőversenyén szerettek volna részt venni és az elkészült ételt kiosztani a rászoruló roma családoknak, de idén ezt is rábízzák Burai János képviselőre.

**Burai János képviselő** elmondja, hogy ő nem tud részt venni a fesztiválon egyéb elfoglaltság miatt.

**Völgyi Rudolf György a Roma Nemzetiségi Önkormányzat Elnöke** nem teszi fel a határozati javaslatot szavazásra.

**Dr. Tóth Ágnes jegyző,** tájékoztatja, hogy ez törvénytelen. Mivel a napirend megszavaztatásakor nem került ki a napirendi pontok közül, így szavazásra fel kell tenni.

**Völgyi Rudolf György a Roma Nemzetiségi Önkormányzat Elnöke** ezen tájékoztatás ellenére sem tette föl szavazásra, illetve közölte, hogy majd ő eldönti, hogy aláírja-e a jegyzőkönyvet vagy nem.

**Dr. Tóth Ágnes jegyző,** tájékoztatja, hogy a jegyzőkönyv a testületi ülésen elhangzottak rögzítése és attól, hogy a testületi tagok nem értenek egyet az nem jelenti, hogy az egész jegyző- könyvvel nem értünk egyet és nem írjuk alá. Itt mindenkinek a véleménye rögzítésre került.

1. **Napirendi pont**

Egyebek.

**Völgyi Rudolf György a Roma Nemzetiségi Önkormányzat elnöke** az egyebek napirendi ponton belül tájékoztatja a Képviselő-testületet, hogy a Május 1-i rendezvényre tervezett 120.000 forint helyett 105.110 forintot költöttek. Az ételt rászoruló családoknak osztották szét.

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a szóbeli előterjesztést illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 2 igen 1 tartózkodik szavazattal jóváhagyják a határozati javaslatot.

**Törtel Roma Nemzetiségi Önkormányzat**

**13/2018. (VII.02.) határozata**

**a községi Majálison való részvétel tárgyában**

Törtel Roma Nemzetiségi Önkormányzat Képviselő-testülete a 12/2018. (IV.25.) számú határozata alapján jóváhagyta, hogy a községi Majálison a testületi tagok főzzenek és a rászoruló roma családok részére ingyen ebédet osszanak. A rendezvény lebonyolítását 120.000 Ft-tal támogatták a 2018. évi költségvetés terhére.

A rendezvény lebonyolításának összegét 105.110 Forintra módosítják.

Határidő: azonnal

Felelős: Völgyi Rudolf György elnök

Tekintettel arra, hogy a Képviselő-testület tagjai részéről a mai ülés napirendi pontjaival kapcsolatos további kérdés, észrevétel nem érkezett, **Völgyi Rudolf György a Roma Nemzetiségi Önkormányzat elnöke** megköszöni a munkát, majd az ülést befejezettnek tekinti 10 óra 19 perckor.

Kmf.

Völgyi Rudolf György Határ László

Nemzetiségi Önkormányzat elnöke Jegyzőkönyv hitelesítő